Exqrch/javanese-Komodo-pixelgpt huggingface dataset:
Raja Yordania Krajan Yordania madeg taun 1921 wiwit uwal saka Inggris
Putra-putra Syarif Husain bin Ali dadi panguwasa kanggo krajan Krajan Irak lan Yordania
Ing Yordania, Abdullah I dadi Emir Trans-Yordania (11 April 1921 - 25 Mèi 1946), Raja Trans-Yordania (25 Mèi 1946 - 3 April 1949), dan Raja pada 3 April 1949
Puncak Dinasti Hashemite kadadéan ing Hejaz.
Aqaba Aqaba (Arab: ‎, al-ʻAqabah) iku sawijining kutha cilik sing dumunung ing sisih kidul Yordania, cedhak tapel wates karo Israèl
Kutha iki minangka kutha pasisir ing Yordania
Kutha iki minangka kutha krajan Governorat Aqaba
Kutha Aqaba sing ndunungi cacah 70.000 jiwa (perk.2000)
Kutha iki tetanggan karo kutha Eilat, Israèl
Kutha Aqaba wiwit didunungi taun 4000 SM
Kutha iki ya iku kutha palabuhan, ngèlmiah, indhustri, budaya, lan sosial ing Yordania sisih kidul.
Eilat Eilat (Ibrani: אֵילַת) iku kutha kang dumunung ing Israèl sisih kidul
Kutha iki diapit déning Taba, Mesir lan Aqaba, Yordania
Eilat dumunung ing pérangan lor Lempongan Aqaba, sisih wétan Sagara Abang
Kutha iki duwé suhu udara watara 40 °C
Eilat dijuluki 'Kutha Panas' amarga mangsa panasé kang panas lan dawa
Kutha iki kang ndunungi cacah 45.800 jiwa (2006)
Kuth Eilat diadegaké taun 1951
Kutha iki minangka pusat ilmiah, sosial, lan budaya ing Israèl sisih kidul
Jeneng kutha iki dhedhasar jeneng situs Eilat kang naté ana ing kéné nanging saiki dumunung ing tlatah Aqaba.
Abdullah I saka Yordania Abdullah bin Husain (Mekah, Fèbruari 1882 - Yerusalem, 20 Juli 1951) ya iku emir Trans-Yordania kang kuwasa antara taun 1923-1946 lan sawisé iku njabat minangka ratu Yordania nganti tumekaning séda
Abdullah bin Husain minangka salah siji panguwasa Arab kang nentang kakuwasan Turki Usmani ing wiwitan taun 1900-an
Ing taun 1921, Abdullah bin Husain diangkat minangka emir Trans-Yordania, sawijining nagara bonéka bentukan Karajan Manunggal, kang mainaké peran strategis kanggo kakuwasan Karajan Manunggal ing tlatah liya kaya Mesir, Irak, lan Palestina
Salawasé Perang Donya II, Emir Abdullah dadi sekuthu pinercaya tumrap Karajan Manunggal, lan uga mbantu mbrangus huru-hara pro-Blok Poros ing Irak.
Dhaptar dhistrik ing Israel Ana 6 dhistrik utama ing Israèl, dikenal sajeroning basa Ibrani minangka mehozot (jamak: "mehoz") lan 13 sub-dhistrik sing dikenal minangka nafot (jamak: "nafa")
Dhistrik Yerusalem ("Mehoz Yerushalayim")
Dhistrik Lor ("Mehoz HaTzafon")
Dhistrik Haifa ("Mehoz Hefa")
Dhistrik Tengah ("Mehoz HaMerkaz")
Dhistrik Tel Aviv ("Mehoz Tel-Aviv")
Dhistrik Kidul ("Mehoz HaDarom")
Beersheba Beersheba (basa Ibrani: בְּאֶר שֶׁבַע, "Bəʼer Šévaʻ"; basa Arab: "Biʼr as-Sabʻ") iku siji kutha sing dumunung ing Israèl pérangan kulon
Pedunugé watara 187.000 jiwa (2005).
Abdullah II saka Yordania as-Sayyid Abdu'llah II bin al-Hussein al Hashimi, Raja Krajan Hasyimiyah Yordania (Arab: ) (lair 30 Januari 1962 ing Amman, Yordania) iku Raja Hasyimiyah Yordania wiwit 7 Fèbruari 1999
Panjenengané didhaku minangka génerasi langsung angka 43 saka Muhammad
Abdullah iku putra langsung Raja Hussein karo Putri Muna al-Hussein, kalair Antoinette (Toni) Avril Gardiner
Panjenengané gadhah 4 sadulur lanang lan 6 sadulur putri
Sega pecel Sega pecel iku masakan saka Jawa wujud sega kanthi lawuh pecel
Janganan kang dianggo lumrahé dumadi saka kangkung utawa bayem, kacang lanjaran, godhong téla, godhong katès, lan ing Jawa Tengah lan Jawa Wétan kadhangkala ditambahi kembang turi lan wiji lamtara (mlandhing)
Sega pecel biyasa ditambahi lawuh tèmpé gorèng utawa krupuk
Sing misuwur lan umum ditemoni iku sega pecel versi Pecel Madhiun, nanging akèh uga versi liyané kang sumebar ing tlatah Indonésia kaya ta ing Blora, Kudus, Banyumas, Tegal, Tulungagung, Kadhiri lsp
Ing kutha Semarang, yaiku ing saubengé Simpang Lima, ana bakul sega pecel 'mBok Sadhor' kang dodolané mung ing wayah soré
Sega pecelé ditambahi pilihan lawuh antarané kéyong (escargot), martabak, lan lawuh kang umum liyané kaya tèmpé gorèng utawa krupuk
Ing tlatah Ngayogyakarta panganan sega pecel iki misuwur kanthi jeneng cekakan 'SGPC' kang tegesé ya 'sega pecel'.
Bèntèngan Bèntèngan ya iku jinisé dolanan cah cilik sing lumrah ing Jawa
Dolanan iki ditindakakè antaranè rong kelompok bocah kang jumlahè pada
Antarané kelompok siji lan sijiné ana jarak
Saben kelompok bocah njaga bèntèngè dhéwé kang wujud tongkat utawa stik sing ditancepké ana lemah
Saben ana bocah kang metu saka bètèng terus diuber karo bocah liyané saka pihak mungsuh, semono uga bocah kang metu saka bètèng musuh bakal diuber karo bocah saka bètèng sing sijinè
Saben bocah kang kecekel bakal dadi tawanané mungsuh
Bocah kang dadi tawanané mungsuh manggon ana sajedhaké bèntèngé mungsuh
Bocah kang ditawan bisa ucul sauger kancané bisa nyekel dhèwèkè
Mangkono saterusé, kelompok kang menang ya iku kelompok kang bisa nyekel stik/bèntèngé mungsuh.
Buntil Buntil iku panganan kang digawé saka parutan klapa lan dianggo lawuh
Buntil biyasa didol ing pasar utawa ditawakaké ing dalan déning para pedagang kaki lima
Buntil sabeneré ora pati béda karo bothok lan pèlas nanging dibungkus nganggo godhong téla lan diwènèhi duduh pedhes kang kagawé saka santen
Isiné parutan klapa kang diwènèhi bumbu
Godhong pambungkus racaké saka godhong tales utawa godhong séntheé
Béda karo bothok, godhong pambungkus buntil uga bisa mèlu dipangan
Ing tlatah saubengé Sagara Tengah (mligi Yunani lan Turki) dikenal uga panganan sajinis buntil kanthi pambungkus godhong anggur enom lan diisi sega jenengé sarma.
Émile Zola Émile Zola (#ALIH) iku sawijining juru nulis Prancis sing pinunjul
Panjenengané dadi paraga wigati aliran naturalisme sajeroning sastra Prancis lan paraga pinunjul sajeroning liberalisasi pulitik Prancis
Émile Zola nulis layang: "J'accuse...!" (Aku ndakwa) nalika Prastawa Dreyfus, nyoroti pangadilan amarga dakwan spionase marang Alfred Dreyfus, prawira Yahudi Prancis sing ora salah
Surat iku dibabar ing ariwarta darbéné Présidhèn Prancis wektu samono, "L'Aurore" ing tanggal 13 Januari 1898
Zola nuduhaké sajeroning layangé panemuné bab rasa tatu
Panjenengané dikunjara amarga dakwan fitnah amarga tulisané iku, nanging ora lumebu pakunjaran kepara lumayu menyang Inggris
Panjenengané séda amarga keracunan karbon monoksidha saka crobong beluk sing ditutupi ing omahé.
Tribhuwana Wijayatunggadewi Tribhuwana Wijayatunggadewi iku panguwasa katelu Majapait kang maréntah taun 1328-1351
Saka prasasti Singasari (1351) diweruhi gelar abhisekané ya iku Sri Tribhuwanotunggadewi Maharajasa Jayawisnuwardhani
Jeneng asli Tribhuwana Wijayatunggadewi (utawa dicekak Tribhuwana) ya iku Dyah Gitarja
Dhèwèké putriné Radèn Wijaya lan Gayatri
Kagungan adhi kandhung jenengé Dyah Wiyat lan mas tiri karan Jayanagara
Nalika jaman pamrintahan Jayanagara (1309-1328) Tribhuwana diangkat dadi penguasa ing Jiwana diwènèhi gelar Bhré Kahuripan
Miturut kitab "Pararaton", Jayanagara kewedén amarga mbebayani tahtané, mula adhik putri keloroné ora diéntokaké nikah
Sawisé Jayanagara séda taun 1328, para ksatriya teka arep nglamar adhik putri keloroné
Pungkasané, sawisé ditindakaké sayembara, kaéntuk wong lanang loro, ya iku Cakradhara minangka bojoné Dyah Gitarja, lan Kudamerta minangka bojoné Dyah Wiyat
Cakradhara ginelar Kertawardhana Bhre Tumapèl
Sawisé nikah, Cakradhara lan Dyah Gitarja duwé putra Dyah Hayam Wuruk lan Dyah Nertaja
Hayam Wuruk banjur diangkat dadi yuwaraja ginelar Bhre Kahuripan utawa Bhre Jiwana, déné Dyah Nertaja dadi Bhre Pajang
Miturut kitab Nagarakertagama, Tribhuwana munggah takhta amarga diprèntah ibuné, (Gayatri) taun 1329 nggantikaké Jayanagara kang wis séda taun 1328
Nalika Gayatri séda taun 1350, pamrintahan Tribhuwana uga bubar
Pawarta iku mènèhi kesan yèn Tribhuwana munggah takhta amarga makili Gayatri
Sanajan Gayatri mung putri ragil Kertanagara, nanging dhèwèké siji-sijiné kang isih urip ing saubengé bojo-bojoné Raden Wijaya mula Tribhuwana éntuk warisan takhta Jayanagara kang séda tanpa duwé keturunan
Nanging nalika iku Gayatri wis dadi pendeta Buda, mula pamaréntahané diwakili déning putriné, ya iku Tribhuwana Tunggadewi
Miturut kitab Nagarakretagama, Tribhuwana maréntah didhampingi bojoné, Kertawardhana
Ing taun 1331 Tribhuwana bisa numpas pemberontakan laladan Sadeng lan Keta
Miturut kitab Pararaton ana persaingan antarané Gajah Mada lan Ra Kembar nalika ngrebutaké posisi panglima penumpasan Sadeng
Banjur, Tribhuwana budhal dhéwé dadi panglima anggoné nyerang Sadeng, dikancani sepupuné, Adityawarman
Prastawa wigati sabanjuré sajeroning kitab Pararaton ya iku Sumpah Palapa kang dituturaké Gajah Mada nalika dilantik dadi "rakryan patih Majapahit" taun 1334
Gajah Mada gawé sumpah ora bakal mangan énak (bumbon crakèn) sadurungé bisa naklukaké kapuloan Nuswantara ing sangisoré Majapahit
Tribhuwana Wijayatunggadéwi mudhun saka takhtané kira-kira taun 1351 (sawisé gawé prasasti Singasari)
Tribhuwana banjur dadi Bhre Kahuripan manèh kang kalebu ing "Saptaprabhu", ya iku "déwan pertimbangan agung" kang duwé anggota saka kulawarga karajan
Kang dadi raja Majapahit sabanjuré ya iku putrané, Hayam Wuruk
Ora ana pesthiné kapan Tribhuwana séda.
Kitab Pararaton mung nyritakaké yèn Bhre Kahuripan iku séda sawisé pengangkatan Gajah Enggon dadi patih ing taun 1371
Miturut kitab Pararaton, Tribhuwanotunggadéwi didharmakaké ing Candhi Pantarapura kang dumunung ing Désa Panggih
Déné bojoné, ya iku Kertawardhana Bhre Tumapél séda taun 1386, lan didharmakaké ing Candhi Sarwa Jayapurwa, kang dumunung ing Désa Japan.
Mikhail I saking Rusia Mikhail Fyodorovich Romanov (basa Ruslan Михаи́л Фёдорович Рома́нов) (12 Juli 1596 – 13 Juli 1645) punika tsar Russia pisanan saking dinasti Romanov, putranipun Fyodor Nikitich Romanov, salajengipun Patriarch Filaret, lan Ksenia (saking kulawarga ingkang dipuntentangaken), salajengipun "biarawati ageng" Martha
Panjenenganipun kapilih minangka tsar Ruslan kanthi swantun bulat déning majelis nasional tanggal 21 Fèbruari 1613, nanging boten ngantos 24 Maret dhelegasi dhéwan manggihaken sang tsar anem lan ibunipun ing Biara Ipatiev caket Kostroma
Awalipun Martha mrotès putranipun kaenèmen lan dipuntuntut awrat sanget salebetipun wekdal-wekdal awrat puniku
Nanging pungkasanipun Mikhail sarujuk minggah tahta, nanging boten ngantos boyar puniku nangis nélakaken bilih panjenenganipun tetep nulak dhéwan bakal tanggel waler kaliyan Gusti tumrap risakipun Ruslan
Salebetipun kaanan bobrok puniku, wigatos kanggé Mikhail nengga sapérangan minggu ing biara Troitsa, 75 mil, sadèrèngipun pitulungan ingkang layak dipuncawisaken kanggé panjenenganipun ing Moskow
Panjenenganipun dipunmakuthani tanggal 22 Juli
Tugas pisanan tsar énggal inggih punika ngresikaken negerinipun saking para perampok ingkang "merajalela"
Swèdhen lan Polen maturut-turut adhep=adhepan kaliyan panjenenganipun salebetipun perdamaian Stolbovo (17 Fèbruari 1617) lan Gencatan Senjata Deulino (1 Dhésèmber 1618)
Akibat paling wigati saking Gencatan Senjata Deulino inggih punika kunduripun bapanipun tsar saking pambucalan, ingkang kanggé salajengipun mundhut alih papréntahan dumugi mangkat wulan Oktober 1633, Mikhail tetep ing salebetipun wewayangan bapanipun
Tsar Mikhail nandhang tatu suku teras (akibat kacilakan jaran ing awal gesangipun), ingkang damel panjenenganipun boten saged mlampah dumugi tilar donyanipun
Panjenenganipun punika pangéran ingkang "lemah lembut" lan alim ingkang boten kathah gadhah masalah dhumateng saben tiyang lan boten minunjulaken dhiri ing sawingkingipun penasihatipun
Panjenenganipun palakrami kaping kalih, sepindhah kaliyan Putri Maria Vladimirovna Dolgorukova (1624) ingkang tilar donya 4 wulan sasampunipun palakrami, lan lajeng kaliyan Eudoksia Streshneva (1608–45), ingkang maringi 10 putra
Kagagalan Mikhail malakramèaken pruteinipun Irene kaliyan Pangéran Valdemar saking Dhènemarken, amargi nulak nyarujuki Kaortodoksan, njalari panjenenganipun sedhih dumugi mangkat tanggal 12 Juli 1645.
Tsar Tsar (basa Bulgaria "цар", basa Ruslan "царь", ; sok-sok uga diéja Czar utawa Tzar), iku gelar kanggo pamimpin Kakaisaran Pisanan lan Kapindho Bulgaria wiwit taun 913, ing Serbia nalika patengahan abad kaping-14, lan ing Ruslan wiwit taun 1547 nganti taun 1917 (sanajan panggunaané kanthi tèknis mung pas nganti taun 1721)
Gelar "tsar" wiwit digunakaké ing Bulgaria déning Simeon I sawisé sawijining kamenangan wigati tumrap Kakaisaran Romawi Wétan nalika taun 913
Gelar iki terus digunakaké para pangganti Simeon I nganti tibané Bulgaria marang Krajan Ottoman nalika taun 1396
Sawisé uwal saka Ottoman taun 1878, monarki anyaré migunakaké manèh gelar mau antara taun 1908 lan 1946
Nalika taun 1547, Ivan IV saka Ruslan ngganti gelaré saka "Veliki Knia saka kabèh Rus" dadi "tsar saka kabèh Rus" minangka lambang panggantian wangun nagara Ruslan
Sabanjuré taun 1721 Peter I ngadhopsi gelar "Император" ["Imperator"] ("Kaisar")
Kaloro gelar mau digunakaké gentènan wiwit mangsa mau
Tembung "tsar" asalé saka gelar Latin "Caesar" ("Kaisar")
Nalika jaman modhèren, tembung iki paling asring digunakaké mung kanggo ngrujuk marang pamimpin-pamimpin Ruslan jaman biyèn.
Hayam Wuruk Hayam Wuruk, uga kawastanan "Sri Rajasanagara" kang mréntah taun 1351–1389, yaiku raja kaping papat saka Krajan Majapait
Bebarengan karo patihé Gajah Mada, Hayam Wuruk nggayuh kakuwasan kang gedhé
Hayam Wuruk nggantèkaké Tribhuwana Wijayatunggadewi lan diganti putra mantuné Wikramawardhana
Hayam Wuruk iku putra saka Tribhuwana Wijayatunggadewi lan Sri Kertawardhana (Cakradhana)
Ibuné yaiku putri Radèn Wijaya, déné bapaké yaiku raja sangisoré Singasari kang duwé gelar Bhre Tumapèl
Hayam Wuruk lair ing taun 1334
Prastawa kelairané diwiwiti kanthi lindhu ing Pabanyu Pindah lan mbledhosé Gunung Kelud
Ing taun iku uga Gajah Mada ngucapaké Sumpah Palapa
Garwané Hayam Wuruk yaiku Sri Sudèwi kang duwé gelar Padukasori putriné Wijayarajasa Bhre Wengker
Saka panganténan iku, lair Kusumawardhani kang banjur dadi garwané Wikramawardhana putrané Bhre Pajang
Hayam Wuruk uga nduwé putra saka selir kang dadi Bhre Wirabhumi, kang banjur dadi garwané Negarawardhani, putriné Bhre Lasem.
Wikramawardhana Wikramawardhana iku ratu kaping gangsal Krajan Majapait maréntah taun 1389 – 1427, bebarengan karo garwa uga sepupuné, yaiku Kusumawardhani putri Hayam Wuruk Ing "Pararaton", Wikramawardhana uga sinebut Bhra Hyang Wisesa Aji Wikramawardhana
Wikramawardhana mijil kanthi asma Dyah Gagak Sali
Ibuné sesilih Dyah Nertaja utawa Rajasaduhita Iswari, "Bhre Pajang" adhik Prabu Hayam Wuruk
Déné ramané asesilih Dyah Sumana kang mengku kalungguhan minangka "Bhre Paguhan" mawa sesebutan Singhawardhana
Sang garwa padmi, yaiku Kusumawardhani iku putri saka Hayam Wuruk patutan karo Padukasori
ing naskah "Nagarakretagama" (tinulis 1365), Kusumawardhani lan Wikramawardhana diwartakaké wis krama
Kamangka wektu iku Hayam Wuruk nembé yuswa 31 taun
Mula, bisa kapesthèkaké yèn kaloroné wis dipacangaké wiwit cilik
Saka perkawinan iku, lair putra makutha Rajasakusuma mawa sesebutan Hyang Wekasing Sukha, kang séda sadurungé dadi raja
"Pararaton" uga nyebutaké, yèn Wikramawardhana gadhah telu putra saka selir, yaiku Bhre Tumapel, Suhita, lan Kertawijaya
Bhre Tumapel lair dari Bhre Mataram, putri Bhre Pandansalas
Ia menggantikan Rajasakusuma sebagai putra makutha, tetapi juga meninggal sebelum sempat menjadi raja
Kalungguhan minangka pewaris takhta banjur diwengku déning Suhita kang lair saka Bhre Daha putri Bhre Wirabhumi
Wikramawardhana séda ing pungkasan taun 1427
Dipèngeti mawa candhi Wisesapura kang dumunung ing Bayalangu.
Suhita Prabu Stri Suhita iku ratu wanita Majapait kang maréntah taun 1427-1447, bebarengan karo garwané Bhra Hyang Parameswara Ratnapangkaja
Miturut "Pararaton", jeneng asli Parameswara yaiku Aji Ratnapangkaja
Ibuné sesilih Surawardhani alias Bhre Kahuripan, adhik saka Wikramawardhana
Ramané yaiku Radèn Sumirat kang dadi Bhre Pandansalas, mawa sesebutan Ranamanggala
Sajeroning "Nagarakretagama" (tinulis 1365), Surawardhani isih mengku kalungguhan minangka Bhre Pawanuhan lan durung krama
Sesebutan Bhre Kahuripan wektu iku isih dijabat simbahé, yaiku Tribhuwana Tunggadewi
Miturut "Pararaton", sapungkuré Tribhuwana Tunggadewi lan Surawardhani, kalungguhan Bhre Kahuripan banjur diwarisi déning Ratnapangkaja
Ratnapangkaja gadhah telu sadulur putri, yaiku Bhre Mataram, Bhre Lasem, lan Bhre Matahun
Kateluné kanthi unik dinikahi déning bapak, anak, lan putu, yaiku Wikramawardhana, Bhre Tumapel, lan Bhre Wengker
Bhre Wengker saka garwa liya, gadhah putri Bhre Jagaraga lan Bhre Pajang, kang kaloroné dinikahi déning Ratnapangkaja
Silsilah iki tansaya rumit nalika Ratnapangkaja nikahi Suhita, putri Wikramawardhana.
Caernarvon Caernarvon (luwih umum Caernarfon) bisa ngrujuk marang manéka papan ing Wales: Caernarvon bisa uga ngrujuk marang 2 pakuthan ing Pennsylvania: Utawa bisa ngrujuk marang Caernarvon, tlatah pinggiran ing St
Bernard Parish, Louisiana, Amérikah Sarékat.
Concepción, Chili Concepción ( ) iku sawijining kutha ing nagara Chili, ibukutha provinsi Concepción, Chili lan region Biobío utawa Region VIII
Tlatah "Greater Concepción" utawa "Gran Concepción", kalebu Talcahuano, San Pedro de la Paz, Hualpén, Chiguayante, Penco, Tomé, Lota, Coronel, Hualqui lan Concepción iku minangka tlatah nomer loro paling jembar ing nagara mau, kanthi sing ndunungi cacahé 889,725 jiwa (sènsus taun 2002).
Rajasawardhana Rajasawardhana sajeroning sajarah Krajan Majapait tegesé wong loro
Sing pisanan pejabat Bhre Matahun ing papréntahan Hayam Wuruk, déné kang kaloro ya iku raja Majapait kang maréntah taun 1451-1453.
Girishawardhana Girishawardhana Dyah Suryawikrama iku raja Majapait sing maréntah taun 1456-1466
Oanjenengané dianggep idhèntik karo Bhra Hyang Purwawisesa sajeroning kitab "Pararaton".
Suraprabhawa Dyah Suraprabhawa iku raja Majapait sing maréntah taun 1466-1474, kathi sesebutan Sri Adi Suraprabhawa Singhawikramawardhana Giripati Pasutabhupati Ketubhuta
Tokoh iki idhèntik karo Bhre Pandansalas sajeroning "Pararaton" sing jumeneng nata ing taun 1466.
Serat Pararaton Pararaton (ꦥꦫꦫꦠꦺꦴꦤ꧀), Serat Pararaton (ꦱꦼꦫꦠ꧀ꦥꦫꦫꦠꦺꦴꦤ꧀), utawa Pustaka Raja (ꦥꦸꦱ꧀ꦠꦏꦫꦗ), tegesé "buku bab para ratu", iku babon basa Jawa kang kalebu ing sastra Jawa Tengahan
Babon iki isi 32 kaca ukuran folio lan ngemu 1.126 larik
Surasané bab sajarah ratu-ratu ing Singasari lan Majapait
Sapa kang nulis babon iki, tekan sapréné ora kaweruhan
Pararaton diwiwiti mawa carita panitisé Kèn Angrok ing alam donya
Dhèwèké mono kang miwiti Karaton Singasari (1222–1292)
Saparo isiné babon carita bab limpadé Kèn Angrok ing nglakoni urip nganti dadi ratu ing taun 1222
Lakoné mau uga cawuh karo mitos
Candhaké, isiné babon banjur wujud cuwilan-cuwilan carita kang urut titimangsané
Akèh lelakon ing kono kang kacathet titimangsané
Nyedhaki pungkasaning carita, katerangan sajarahé sansaya cekak lan cawuh karo katerangan sarasilahé sentana Karaton Majapahit
Wigatiné Kèn Angrok ing babon iki ora mung katon saka dawané carita bab dhèwèké, nanging uga saka kapacaké jenengé ing sesirah liya babon iki "Serat Pararaton atawa Katuturanira Kèn Angrok"
Yèn ngèlingi candra sengkalané, babon iki nuduhaké titimangsa 1522 Saka (udakara taun 1600 M)
Pérangan pungkasan babon iki dinuga dianggit antarané taun 1481 lan 1600 M
"Pararaton" diwiwiti mawa bebuka cekak bab anggoné Kèn Angrok nitis ing alam donya éngga dadi ratu
Dhèwèké nawakaké salirané supaya dadi banten utawa yadnya marang Yamadipati (déwa Jawa kang jaga régol naraka) karebèn dhèwèké ora perlu nandhang pati
Minangka ganjaran, Kèn Angrok dijanjèni bakal munggah swargané Wisnu banjur dilairaké manèh dadi ratuning Singasari kang pinunjul
Déning Brahma, Kèn Angrok dilairaké lumantar wanita tani kang tembé omah-omah
Nalika babarané, ibuné nyèlèhaké dhèwèké ing sawijining kuburan
Awaké Kèn Angrok sumunar lan narik kawigatèné Ki Lembong, durjana kang liwat kono
Ki Lembong ngangkat dhèwèké dadi anak, nggedhèkaké, lan ngajari dhèwèké manéka warna kagunan
Kèn Angrok banjur katut ing jagating totohan, kadurjanan, lan jarah rayah
Ing babon kocap yèn Kèn Angrok bola-bali dislametaké déning déwa
Ing sawijining lelakon ing Gunung Kryar Lejar, para déwa mudhun saperlu ngadani parepatan lan Bathara Guru (Siwah) mbiwara yèn Kèn Angrok iku putrané
Kèn Angkrok tinakdir yèn bakal nggawa tata lan tentremé Tanah Jawa
Bebukaning "Pararaton" iki banjur dilanjut carita bab Kèn Angrok sapatemon karo Lohgawé, wong Brahmana saka Indhu
Lohgawé mono nedya mesthèkaké pakoné Bathara Guru kaleksanan
Dhèwèké banjur kongkon Kèn Angrok saperlu nemoni Tunggul Ametung, lurahing Tumapel.
Wusana, Kèn Angrok mrajaya Tunggul Ametung supaya bisa ndhaup Kèn Dedes (bojoné Tunggul Ametung) uga munggah kapraboning Singasari
Konstantius III Flavius Constantius (mangkat 2 September 421) utawi Konstantius III, punika jendral, pulitikus, lan kaisar Romawi
Panjenenganipun punika kakiyatan ing sawingkingipun tahta nalika periode 410-an, lan nalika taun 421 dados kaisar sesarengan ing Kakaisaran Romawi Kilen kaliyan Honorius.
Kekaisaran Romawi Kulon Kakaisaran Romawi Kulon iku jeneng kang diwènèhaké marang Kakaisaran Romawi sisih kulon sawisé pambagéyané déning Diocletian
Pérangan iki duwé pabédan sosial kang akèh karo Krajan Romawi Wétan; ing ngendi kang Wétan tutur basané Yunani lan banjur mèlu Gréja Ortodoks Wétan lan Monofisitisme; lan kang Kulon tutur basané Latin lan banjur mèlu Katulik Roma
Ing loro garis mau kakaisaran iki bener-bener kapisah, kang wétan Hellenistik kasil tetep manunggal, punjerané ing kiwa-tengené budaya Yunani (lan tetep ndeleng dhèwèké minangka "Roma" asli)
Sing Wétan wis manunggal, paling ora kanthi budaya, wiwit nalika panelukan Alexander Agung ing abad kaping 4
Sauntara iku, kang kulon, sanajan gegandhèngan karo Latin, nanging kapérang saka budaya kang akèh lan kurang manunggal kang wis kaasimilasi déning wong Roma.
Nalika miwiti perdagangan tanggal 8 Fèbruari 1971, NASDAQ wujud bursa saham èlèktronik pisanan ing donya
Wiwit taun 1999, NASDAQ iku bursa saham gedhé dhéwé ing Amérika Sarékat kanthi punjul setengah gunggung perusahaan kang diperdagangaké ing AS dicathet ing kéné
NASDAQ kapérang saka "NASDAQ National Market" lan "NASDAQ SmallCap Market"
Bursa mligi ana ing Amérika Sarékat, kanthi cabang ing Kanada lan Jepang
NASDAQ uga duwé asosiasi mawa bursa saham ing Hong Kong lan Éropa
Tanggal 17 Juli 1995 NASDAQ ditutup ing lèvel sandhuwuré 1.000 poin kanggo pisanané
Puncaké dumadi tanggal 10 Maret 2000, ing ngendi indèks nganti 5048,62 poin
NASDAQ ditutup saka 11 nganti 14 September 2001 amarga dumadiné Serangan Teroris 11 September 2001.
Bintaro (disambiguasi) Bintaro iku jeneng tuwuhan pasisir tropis Indo-Pasifik
Jenengé kanggo jeneng-jeneng panggonan ing ngisor iki: Bintaro uga ngacu marang: Kaca iki mratéla artikel-artikel sing ana gayutané karo sesirah #ALIH.
Bintaro, Pesanggrahan, Jakarta Kidul Bintaro iku kalurahan ing kacamatan Pesanggrahan, Jakarta Kidul, Jakarta, Indonésia
Petukangan Lor, Pesanggrahan, Jakarta Kidul Petukanagn Lor utawa Petukangan Utara iku kalurahan ing kacamatan Pesanggrahan, Jakarta Kidul, Jakarta, Indonésia
Petukangan Kidul, Pesanggrahan, Jakarta Kidul Petukangan Kidul utawa Petukangan Selatan iku kalurahan ing kacamatan Pesanggrahan, Jakarta Kidul, Jakarta, Indonésia
Pesanggrahan, Pesanggrahan, Jakarta Kidul Pesanggrahan iku kalurahan ing kacamatan Pesanggrahan, Jakarta Kidul, Jakarta, Indonésia
Gandaria Kidul, Cilandhak, Jakarta Kidul Gandaria Kidul utawa Gandaria Selatan iku kalurahan ing kacamatan Cilandhak, Jakarta Kidul, Jakarta, Indonésia
Cilandhak Kulon, Cilandhak, Jakarta Kidul Cilandhak Kulon utawa Cilandak Barat iku kalurahan ing kacamatan Cilandhak, Jakarta Kidul, Jakarta, Indonésia
Lebak Bulus, Cilandhak, Jakarta Kidul Lebak Bulus iku kalurahan ing kacamatan Cilandhak (Cilandak), Jakarta Kidul, Jakarta, Indonésia
Pondhok Labu, Cilandhak, Jakarta Kidul Pondhok Labu utawa Pondok Labu iku kalurahan ing kacamatan Cilandhak (Cilandak), Jakarta Kidul, Jakarta, Indonésia
Perang Rusia-Jepang Perang Ruslan-Jepang (10 Fèbruari 1904 – 5 September 1905) iku konflik kang banget ngemu getih kang tuwuh saka saingan antarané ambisi imperialis Ruslan lan Jepang ing Manchuria lan Koréa
Peperangan iki mligi dumadi amarga rebutan kutha Port Arthur lan Jazirah Liaodong, ditambah karo jalur rèl saka pelabuhan mau menyang Harbin.
Mozilla Firefox Mozilla Firefox (asliné jeneng Phoenix banjur dikenal minangka Mozilla Firebird) iku panjlajah wèb antar-platform gratis kang dikembangaké déning Yayasan Mozilla lan atusan sukarelawan